open-index/open-wikipedia-markdown huggingface dataset:
Lipputetra

**Lipputetra** (*Hyphessobrycon anisitsi*, syn. *Hemigrammus anisitsi* ja *Hemigrammus caudovittatus*) on amerikantetroihin kuuluva eteläamerikkalainen kala. Suosiota akvaariokalana on rajoittanut kalan taipumus syödä kasveja.

## Koko ja ulkonäkö
Lipputetra kasvaa noin kuusi senttiä pitkäksi. Sen vartalo on hopeanharmaasävyinen, pyrstön tyvi lähes musta ja evät suurikokoiset ja oranssinsävyiset ”liput”.

## Alkuperä
Lipputetroja elää luonnossa Etelä-Amerikassa Parana- ja Uruguay-jokien vesistöissä.

## Käyttäytyminen ja lisääntyminen
Lipputetra sopii seura-akvaarioon muiden pehmeän veden kalojen joukkoon. Lipputetra syö usein hentolehtiset kasvit. Se viihtyy vähintään kuuden yksilön parvessa. Jos lipputetroja on liian vähän, ne voivat ärhennellä muiden lajien kaloille - lajitoverien seura rauhoittaa niiden käytöstä.

## Vesiolot ja ravinto
Lipputetra sopeutuu monenlaisiin vesioloihin. Sopiva veden happamuus on 5,8–8,5 ja lämpötila 18–30&nbsp;°C. Se syö sekä kasvi- että eläinperäistä ruokaa: hiutaleita ja pakasteruokaa.

## Lähteet

## Aiheesta muualla
*Aquarium Wiki
Elävänä Pispalassa (ja vähän muuallakin)

**Elävänä Pispalassa (ja vähän muuallakin)** on suomalaisen laulajan Mikko Alatalon ensimmäinen live-albumi, ja kaikkiaan seitsemäs albumi. Se julkaistiin vuonna 1980.

Ajatus livelevystä lähti Harri Rinteeltä; "Tehdään lyhyitä lauluja ja väliin hauskoja puheita, ajankohtaisia satiireja ja ironiaa". Amerikassa tyyli oli jo tuttua muun muassa Richard Pryorin, Eddie Murphyn ja Chevy Chasen johdolla, mutta Suomessa se Alatalon mukaan oli uutta.

Albumi äänitettiin osittain Ylä-Pispalan Pispalan Pulteri -ravintolassa, mutta enimmäkseen ympäri Suomea opiskelija-kuppiloissa, kuten esimerkiksi Helsingin Ostrobotnialla. Alatalon mukaan "opiskelija-yleisöt olivat riittävän 'fiksuja' ja 'nopeita'" stand up-koomiselle trubaduurille. Levyn äänitti 2-raita Revox-nauhurilla roudari Jokke Front; yleisömikit laitettiin auki ja kaikki meni nauhalle virheineen päivineen. Tuolloin Alatalo huomasi olevansa parhaimmillaan lavalla - vain mies ja kitara - suorassa vuorovaikutuksessa yleisön kanssa, "Rautavaara-pohjalta".

*Elävänä Pispalassa* -albumin suurimmaksi hitiksi nousi "Kyllä sitä ny ollaan niin neekeriä, että...", joka tehtiin Alatalon mukaan alun perin satiiriksi suomalaisten rotuennakkoluuloista. Kappale tosin kääntyi itseään vastaan; eräs afrikkalainen opiskelija sanoi pihan lasten kiusaavan häntä laulun sanoin.

## Kappaleet

# "Parempaa hyvää ja pahempaa pahaa"
# "Kyllä sitä ny ollaan niin neekeriä, että"
# "Selvää kieltä 80-luvulla"
# "Luojan lahja discomaailmalle"
# "Kyllä mää tierän"
# "Hiekkaa, arabeja ja B-oikeudet"
# "Tappajahaitaristi"
# "Guano"
# "Luottamus-illan huumaa"
# "Surullinen rakkaustarina"
# "Plutonium on ikuista"
# "Tampere"
# "Tampereen yöt"
# "Hän hymyilee kuin lapsi"
# "Ja elämä voittaa"
# "Maailmaan"
# "Kaunis mies"

## Lähteet
* Elävänä Pispalassa -albumi Mikko Alatalon artistisivuilla

### Viitteet
Kuusankosken vaakuna

**Kuusankosken vaakuna** oli Kuusankosken kaupungin tunnus. Sen on suunnitellut heraldikko Olof Eriksson vuonna 1951.

Kuusankosken vaakunassa on punaisella kentällä hopeinen kuusi, jossa on kolme kultaista käpyä. Kuusi kuvastaa paperiteollisuuden raaka-ainetta ja alueen kuusivaltaisuutta. Kävyt symboloivat kolmea asutuskeskusta, Kuusankoskea, Kymintehdasta ja Voikkaata. 

Vaakuna muuttui epäviralliseksi kotiseutuvaakunaksi vuonna 2009 Kuusankosken liityttyä osaksi Kouvolan kaupunkia.

## Lähteet
*Kaupungin vaakuna 
*Kymenlaakson kuntien vaakunat
Alankomaat lasten Eurovision laulukilpailussa

**[[Alankomaat]]** on osallistunut lasten euroviisuihin vuodesta 2003 lähtien joka kerralla. Sen paras sijoitus on vuodelta 2009, kun Ralf Mackenbach voitti Kiovassa järjestetyt kisat kappaleella "Click Clack". Maan huonoin sijoitus on vuodelta 2021, kun Ayana sai kappaleellaan "Mata Sugu Aō Ne" 43 pistettä ja sijoittui tällöin yhdeksänneksitoista.

Alankomaat on järjestänyt kilpailun vuosina 2007 ja 2012.

## Osallistujat

## Lähteet
Kiinalaiset juhlapäivät

Suurinta osaa perinteisistä **kiinalaisista juhlista** (jié, perinteinen: 節; yksinkertaistettu: 节) vietetään kuu-aurinkokalenterin mukaan.

## Kuukalenterin mukaiset juhlat

## Aurinkokalenterin mukaiset juhlat

|}
Valkealan vaakuna

**Valkealan vaakuna** on Valkealan kunnan tunnus. Sen on suunnitellut heraldikko Olof Eriksson vuonna 1952.

Valkealan vaakunassa on mustassa kentässä tyvestä nouseva hopeinen, kolmikielekkeinen liekki.

Vaakunan aihe viittaa sekä Valkealan nimeen että sen syntyhistoriaan. Kunnan synnystä on olemassa monia erilaisia kertomuksia, joissa kaikissa on keskeisenä teemana kaskitulen eli valkean näkyminen muille asuinsijoille. Liekkikuvion voi siten ymmärtää kuvastavan kaskiviljelyä. Musta ja hopea ovat perinteiset Kymenlaakson värit. Vaakuna muuttui epäviralliseksi kotiseutuvaakunaksi 2009 Valkealan liityttyä Kouvolan kaupunkiin.

## Lähteet
*Kymenlaakson kuntien vaakunat
Noël Mamère

**Noël Mamère** (s. 25. joulukuuta 1948) on ranskalainen vihreä poliitikko. Hän oli vuonna 2002 presidenttiehdokkaana, mutta sai vain 5,25 % äänistä. 

Mamère tuli jo ennen uraansa huippupolitiikassa tunnetuksi Antenne 2:n uutisankkurina. Hän on istunut Kansalliskokouksen jäsenenä vuodesta 1997 ja toiminut Bèglesin pormestarina vuodesta 1989. Hän toimi Euroopan parlamentin jäsenenä vuosina 1994–1997.

Mamère oli merkittävässä asemassa *Génération Écologie* -puolueessa ennen joutumistaan erotetuksi vuonna 1994. Hän perusti oman puolueensa *Convergences écologie solidaritén*, joka kuitenkin liitettiin *Les Vertsiin* vuonna 1998.

## Lähteet

## Aiheesta muualla

*
Ryan Villopoto

**Ryan Villopoto** (s. 13. elokuuta 1988) on yhdysvaltalainen kilpailu-uransa päättänyt motocross- ja supercross-kuljettaja. Hän voitti Kawasakilla American Motorcyclist Associationin mestaruuden Lites-luokassa vuosina 2006 ja 2007. Kausi 2015 jäi hänen viimeiseksi kaudekseen. Viimeisenä kautenaan hän ajoi motocrossin MM-sarjassa Monster Energy Kawasaki racing teamissa. Villopoto ilmoitti hänen kilpailu-uransa päättämisestä kauden 2015 puolivälissä. Hän on kotoisin Poulsbosta Washingtonista.

## Saavutukset
* 2014 AMA SX Champion
* 2013 AMA MX Champion
* 2013 AMA SX Champion
* 2012 AMA SX Champion
* 2011 AMA SX Champion
* 2011 AMA MX Champion
* 2011 Motocross des Nations Champion
* 2011 Monster Energy Cup Champion
* 2010 Loukkaantui alkukaudesta, mutta kaudesta jäi silti käteen eniten AMA SX voittoja: San Francisco, Anaheim 3, Indianapolis, Daytona, Toronto, Jacksonville ja Houston
* 2009 AMA SX voitot: Seattle ja Las Vegas, AMA MX voitto Glen Helenissä.
* 2008 AMA SX Lites West 2.
* 2008 Motocross des Nations Champion
* 2008 AMA MX Lites Champion
* 2007 AMA SX Lites West Champion
* 2007 AMA MX Lites Champion
* 2007 Motocross des Nations Champion
* 2006 AMA MX Lites Champion
* 2006 Motocross des Nations Champion
* 2006 AMA Rookie OF The Year -Award
Britannian Grand Prix 1978

**Britannian Grand Prix 1978** oli Formula 1 -sarjan osakilpailu, joka ajettiin 16. heinäkuuta 1978 Brands Hatchin radalla. Kilpailun voitti Carlos Reutemann.

## Tulokset

## Lähteet
* Britannian GP 1978 &ndash; F1-ruutu
Armenia lasten Eurovision laulukilpailussa

**Armenia** on osallistunut Lasten Eurovision laulukilpailuun seitsemäntoista kertaa, ensimmäisen kerran vuonna 2007. Tuolloin Arevik esitti kappaleen *Erazanq* ja sai 136 pistettä sijoittuen toiseksi. Armenia oli vain yhden pisteen päässä koko kilpailun voitosta. Myös vuonna 2009 Armenia sijoittui toiseksi, kun Luara Hayrapetyan lauloi kappaleen *Barcelona*. Silloin Armenia jakoi kakkossijan Venäjän kanssa. Vuonna 2010 Armenia voitti kilpailun Vladimir Arzumanjanin kappaleella *Mama*. Armenia voitti toisen kerran vuonna  Malénan kappaleella *Qami Qami*.

Vuonna 2011 kilpailu järjestettiin Jerevanissa, Armenian pääkaupungissa. Vuoden  kilpailu järjestettiin myös Jerevanissa.

## Osallistujat

## Lähteet
Safiiritetra

**Safiiritetra** eli **kolumbiantetra** (*Hyphessobrycon columbianus*) on amerikantetroihin kuuluva kala, jota on alettu kasvattaa myös akvaarioissa. 

## Koko ja ulkonäkö
Safiiritetra muistuttaa vartalon muodoltaan lahnaa. Sen vartalo on metallinhohtoinen sininen, ja suuret evät kirkkaan punaiset. Kala kasvaa noin 7&nbsp;cm pitkäksi.

## Alkuperä
Safiiritetra on kotoisin Etelä-Amerikasta: sen kotipaikkoja ovat tieteellisen nimen mukaisesti Kolumbia, Rio Acandi, Darién, ja Atlantinpuoleinen rannikkoseutu. Se elää pienissä puroissa. Useimmat kaupoissa myytävät safiiritetrat ovat vankeudessa syntyneitä.

## Käyttäytyminen ja lisääntyminen
Kala sopii seura-akvaarioihin. Jotkut ovat havainneet sen olevan aggressiivinen muita lajeja kohtaan, toiset todenneet rauhalliseksi.
 
## Ravinto
Safiiritetra on pääosin lihansyöjä.

## Lähteet
Anorgasmia

**Anorgasmia** on seksuaalielämän häiriö, jossa henkilö ei pysty saavuttamaan orgasmia. Siihen vaikuttavia tekijöitä ovat muun muassa alkoholin liikakäyttö, sairaudet tai psyykkiset häiriöt, SSRI-lääkkeet. Miehillä anorgasmiaa esiintyy erityisesti keski-iän jälkeen.

## Lähteet
IS-LM-malli

**IS-LM-malli** () on tunnettu makrotaloustieteen malli, jonka avulla voidaan esittää keynesiläisen taloustieteen keskeisiä ajatuksia. Mallin kehitti ensimmäisenä John Hicks vuonna 1937. Se kuvaa kokonaiskysynnän ja rahan tarjonnan vaikutusta korkoon sekä kansantuloon.

## Malli
IS-LM-malli esitetään tyypillisesti kuvana, jonka akseleina ovat kansantulo (tai reaalinen BKT) *Y* sekä nimelliskorko *i*. IS-käyrä kuvasi alun perin investointien ja säästämisen tasapainoa (). Vuodesta 1937 alkaen sillä on kuvattu  laajemmin kokonaiskysynnän (yksityinen kulutus, yksityiset investoinnit, julkinen kulutus ja nettovienti) ja tuotannon tasapainoa. Koska alhainen korko lisää investointeja, IS-käyrä on laskeva. IS-käyrään voidaan vaikuttaa esimerkiksi lisäämällä julkista kulutusta. Esimerkiksi ekspansiivisen finanssipolitiikan vaikutus näkyy IS-käyrän siirtymisenä oikealle. 

LM-käyrä kuvataan yleensä kasvavana ja se kuvaa rahan kysynnän ja tarjonnan tasapainoa (). Keynesiläiset taloustieteilijät katsovat LM-käyrän olevan melko loiva, kun taas moneteristit pitävät LM-käyrää lähes pystysuorana. LM-käyrä siirtyy, kun rahan tarjonta muuttuu mallin ulkopuolisista syistä (esimerkiksi EKP:n tai Federal Reserven poliittisen päätöksenteon johdosta). 

Usein puhutaan finanssi- ja rahapolitiikan yhteensovittamisesta, jolloin tavoitteena on siirtää IS- ja LM-käyriä oikealla (Y,i)-koordinaatistossa niin, että ainoastaan kokonaistuotanto muuttuu lyhyellä aikavälillä, mutta nimelliskorko säilyy ennallaan. Tässä on omat vaikeutensa, sillä rahallisen määrälisäyksen ("setelipainatus") johdosta valuuttamarkkinat voivat reagoida kelluvan valuuttakurssin oloissa devalvoimalla maan valuutan arvoa. Tästä on seurauksena tuontituotteiden kallistuminen kotimaassa ja vientituotteiden halpeneminen maailmanmarkkinoilla. Kokonaisvaikutus voi siten jäädä varsinkin suhteellisen pienessä ja avoimessa (ulkomaankauppaa käyvässä) kansantaloudessa avoimeksi (etenkin jos kestokulutustavarat ovat ulkomaalaisia).

## Lähteet

## Kirjallisuutta
*J. R. Hicks, "Mr. Keynes and the 'Classics'; A Suggested Interpretation," Econometrica, 5(2), April 1937 pp. 147-159.
Belgia lasten Eurovision laulukilpailussa

**Belgia** on osallistunut lasten Eurovision laulukilpailuun vuodesta 2003. Sen paras sijoitus on vuodelta 2009, kun Laura Omloop esitti laulun *Zo verliefd (Yodelo)* ja sai 113 pistettä sijoittuen neljänneksi. Maan huonoin sijoitus on vuodelta 2007. Tuolloin yhtye nimeltään Trust sai laulullaan *Anders* 19 pistettä sijoittuen vasta viidenneksitoista. 

Vuonna 2005 kilpailu järjestettiin Hasseltissa.

## Osallistujat
Ruusuaavetetra

**Ruusuaavetetra** (*Hyphessobrycon roseus*, vanh. *Megalamphodus roseus*) on amerikantetrojen heimoon kuuluva kala.  

## Koko ja ulkonäkö
Ruusuaavetetra jää alle neljä senttiä pitkäksi, usein pienemmäksikin. Kyljessä on musta läikkä, pyrstö on punainen, muuten kala on hopeankellertävä. Se muistuttaa musta-aavetetraa ja puna-aavetetraa, mutta on selvästi kellertävämpi.

## Alkuperä
Ruusuaavetetra on peräisin Venezuelasta ja Guayanasta Maroni- ja Oyapock-jokien vesistöstä.

## Käyttäytyminen ja lisääntyminen
Ruusuaavetetra on vilkas, mutta sopuisa parvikala. 

## Vesiolot
Ruusuaavetetralle sopiva pH on 6,5–7,5, kovuus 6–15&nbsp;°dGH ja lämpötila 22–26&nbsp;°C.

## Lähteet

## Aiheesta muualla
*Harrastajan sivu 
*Harrastajan sivu
Dwight Howard

**Dwight David Howard** (s. 8. joulukuuta 1985 Atlanta, Georgia) on yhdysvaltalainen koripalloilija, pelipaikaltaan sentteri. Hän pelaa kaudella 2021–2022 NBA-joukkue Los Angeles Lakersissa ja on ammattilaisurallaan edustanut myös Orlando Magicia, Houston Rocketsia, Atlanta Hawksia, Charlotte Hornetsia, Washington Wizardsia ja Philadelphia 76ersiä. Howard oli NBA:n ykkösvaraus .

## Ura

### Nuoruus

Howard syntyi Dwight senior ja Sheryl Howardin perheeseen, jolla oli vahva urheilutausta. Hänen isänsä on liikunnanohjaaja Southwest Atlanta Christian Academyn yksityiskoulussa, jossa on yksi Yhdysvaltojen parhaista koripallo-ohjelmista. Hänen äitinsä taas pelasi Morris Brown Collegen naisten koripallojoukkueessa. Howard on ollut lapsuudestaan lähtien hurskas kristitty. 

Suunnilleen yhdeksän vanhana Howard innostui koripallosta tosissaan. Atlantassa syntynyt Howard loi menestyksekkään high school -uran Southwest Atlanta Christian Academyssa, missä hän neljänä vuonnaan pelasi lähinnä voimakkaasti hyökkäyspäässä. Viimeisenä lukiovuonnaan 2004 Howard johti joukkueensa osavaltion mestariksi. Samana vuonna Howardia ylistettiin parhaaksi lukiolaiskoripalloilijaksi ja hän sai *Naismith Prep Player of the Year* -palkinnon, Morgan Wootten -palkinnon, Gatoraden vuoden pelaaja -tittelin, sekä McDonald's National High School Player of the Year -palkinnon.

### NBA

Ahkeran harjoittelun ja sopivan ruumiinrakenteen vuoksi Howardista tuli NBA:n varaustilaisuuden ykkösvaraus. Koostaan huolimatta Howard on poikkeuksellisen nopea. Howard on vuosien 2007–2014 tähdistöottelupelaaja sekä vuoden 2004 *Naismith Prep Player of the Year*. Vuonna 2009 hänet palkittiin NBA:n parhaan puolustajan palkinnolla. Hän voitti vuonna 2008 n yhteydessä käydyn donkkauskilpailun.

### Maajoukkue

Howard kuului maajoukkueeseen, joka voitti pronssia Japanin MM-kilpailuissa 2006 ja olympiakultaa Pekingissä 2008.

## Yksityiselämä

Hänellä on marraskuussa 2007 syntynyt poika Braylon. Hän on aktiivinen kristitty ja työskennellyt hyväntekeväisyydessä.

## Lähteet

## Aiheesta muualla
Lokaalisti kompakti avaruus

**Lokaalisti kompaktiksi** kutsutaan topologiassa topologista avaruutta, jos sen jokaisella alkiolla on ympäristö, jonka sulkeuma on kompakti. Voidaan osoittaa, että jokainen kompakti Hausdorffin avaruus on lokaalisti kompakti. Siispä esimerkiksi Cantorin joukko, suljetut välit ja Hilbertin kuutio ovat lokaalisti kompakteja. On kuitenkin olemassa lokaalisti kompakteja Hausdorffin avaruuksia, jotka eivät ole kompakteja. Esimerkiksi avaruudet \mathbb{R}^n ja äärettömät diskreetit avaruudet ovat lokaalisti kompakteja mutteivät kompakteja.

Esimerkin ei-lokaalikompakteista avaruuksista tarjoaa rationaalilukujen joukko \mathbb{Q}, kun topologia on peräisin sen tavanomaisesta metriikasta eli pisteiden välisestä etäisyydestä.

## Kirjallisuutta
*
Radon-mitta

**Radon-mitat** eli **Radonin mitat** ovat lokaalisti kompakteissa Hausdorffin avaruuksissa tärkeä mittatyyppi. Radon-mitat ottavat huomioon erityisesti avaruuden topologian niin, että Radon-mitan antama arvo vastaa enemmän intuitiivista tulkintaa *koosta*. Tärkeitä Radon-mittoja ovat mm. Lebesguen mitta, Hausdorffin mitat ja Haarin mitta.

## Määritelmä

Olkoon (X,\mathcal{T}) lokaalisti kompakti Hausdorffin avaruus ja \mu Borel-mitta *X*:ssä. Nyt \mu on **Radon-mitta**, jos se toteuttaa seuraavat ehdot:
# \mu (K)  kaikilla kompakteilla K \subset X.
# \mu (U) = \sup \{ \mu (K) : K \subset U \mbox{ ja } K \subset X \mbox{ kompakti} \} kaikilla avoimilla U \subset X.
# \mu (B) = \inf \{ \mu (U) : B \subset U \mbox{ ja } U \subset X \mbox{ avoin} \} kaikilla Borel-joukoilla B \subset X.

Monet lähteet jättävät ehdon 3. (ulkosäännöllisyys) pois ja vaativat vain, että mitta on sisäsäännöllinen ja lokaalisti äärellinen. 
Joskus ehto 2. vaaditaan myös kaikilla äärellismitallisilla Borel-joukoilla, kaikilla Borel-joukoilla tai peräti kaikilla mitallisilla joukoilla.
Harvoin vaaditaan, että \mu(X).

Ehto 1. on ekvivalentti seuraavan ehdon kanssa:

:  1'. X on lokaalisti äärellinen (eli joka pisteellä x\in X on ympäristö, jonka mitta on äärellinen).

Todistus: 1.\Rightarrow1'., koska jos V on ympäristö, jonka sulkeuma on kompakti, \mu(V).
1'.\Rightarrow1., koska jos jokaiseen kompaktin joukon pisteeseen liitetään äärellismitallinen ympäristö, äärellisen moni näistä ympäristöistä yhdessä peittää sen kompaktin joukon, jonka mitta on siis näiden mittojen summaa pienempi, siten äärellinen, MOT.

Jos jokainen joukon X avoin osajoukko on <math>\sigma</math>-kompakti (näin on jos X on joukon \mathbb R^d avoin tai suljettu aliavaruus), kaikki ehdon 1. täyttävät mitat ovat säännöllisiä (täyttävät ehdot 2. ja 3.) ja siten Radon-mittoja. Erityisesti tällöin kaikki äärelliset mitat ovat Radonin mittoja.

## Sovelluksia

* Frostmanin lemma
* Mittojen heikko suppeneminen
* Rieszin esityslause

## Lähteet
*  

## Viitteet

## Aiheesta muualla
* Radon measure, Encyclopedia of Mathematics.
* What is actually the standard definition for Radon measure?, Math Overflow.
* On Radon Measure, David Kent & Lindsay Mercer, 3.12.2016
Amy Van Dyken

**Amy Van Dyken Rouen** (15. helmikuuta 1973 Englewood, Colorado) on yhdysvaltalainen entinen uimari ja kuusinkertainen olympiavoittaja. Hän voitti vuoden 1996 kesäolympialaisissa Atlantassa olympiakullat 50 metrin vapaauinnissa ja myös Yhdysvaltojen joukkueen jäsenenä 4&nbsp;×&nbsp;100&nbsp;m sekauintiviestissä ja -vapaauintiviestissä. Neljä vuotta myöhemmin Sydneyssä Van Dyken uusi kultansa viesteissä. Hän voitti urallaan kolme maailmanmestaruutta sekä kaksi hopeaa ja yhden pronssin.

Van Dyken valittiin Amerikan vuoden naisuimariksi vuosina 1995-1996.

Van Dyken Rouen loukkaantui kesäkuun alussa 2014 vakavasti mönkijäonnettomuudessa. Hän lensi asfalttiin osuttuaan mönkijällä parkkipaikan reunakivetykseen, eikä tuntenut tämän jälkeen jalkojaan ja varpaitaan. Hänen perheensä antaman tiedotteen mukaan Van Dykenin selkäydin vaurioitui onnettomuudessa vakavasti.

## Lähteet
Itävallan Grand Prix 1978

**Itävallan Grand Prix 1978** oli Formula 1 -sarjan osakilpailu, joka ajettiin 13. elokuuta 1978 Österreichringin radalla. Kilpailun voitti Ronnie Peterson.

## Tulokset

## Lähteet
* Itävallan GP 1978 &ndash; F1-ruutu
Jaalan vaakuna

**Jaalan vaakuna** oli Jaalan kunnan tunnus. Sen on suunnitellut heraldikko Ahti Hammar vuonna 1964.

Jaalan vaakunan sinisessä kentässä on pystyssä kultatynnyri, josta nousee kolme hopeista kalanpyrstöä. Vaakuna kuvastaa lohenkalastusta Kymijoella ja käsityötaitoja.

Vaakuna poistui käytöstä Jaalan liityttyä Kouvolaan 1. tammikuuta 2009.

## Lähteet
*Kymenlaakson kuntien vaakunat
Bosnia ja Hertsegovina lasten Eurovision laulukilpailussa

**Bosnia ja Hertsegovinan** oli tarkoitus osallistua Lasten euroviisuihin vuonna 2007, mutta taloussyyt estivät osallistumisen ja maan tilalle tuli Georgia. Bosnia ja Hertsegovina on kuitenkin lähettänyt kisan televisiossa.
Saksan Grand Prix 1978

**Saksan Grand Prix 1978** oli Formula 1 -sarjan osakilpailu, joka ajettiin 30. heinäkuuta 1978 Hockenheimringin radalla. Kilpailun voitti Mario Andretti. Keke Rosberg ajoi kymmenenneksi, joka oli hänen kauden paras sijoituksensa.

## Tulokset

## Muuta
* Hector Rebaquen ensimmäinen pistesijoitus

## Lähteet
* Saksan GP 1978 &ndash; F1-ruutu
Hausdorffin avaruus

**[[Felix Hausdorff|Hausdorffin]] avaruus** on topologinen avaruus, jonka eri pisteillä on pistevieraat ympäristöt. Hausdorffin avaruuksia kutsutaan usein myös nimellä *<math>T_2</math>-avaruus*. Hyvin moni tärkeä matematiikassa käytetty topologinen avaruus on Hausdorff; tästä osviittaa antaa mm. se fakta, että jokainen metrinen avaruus on aina Hausdorffin avaruus. Diskreetti avaruus ja yleensäkin kaikki metristyvät avaruudet ovat myös Hausdorffin avaruuksia.

## Katso myös
*Heikko Hausdorffin avaruus

## Lähteet
Bulgaria lasten Eurovision laulukilpailussa

**Bulgaria** on osallistunut lasten euroviisuihin seitsemän kertaa, ensimmäisen kerran vuonna 2007. Tällöin maata edusti Bon-bon kappaleellaan "Bonbonlandiya" (suomeksi "Karkkimaa"). Kappale sijoittui seitsemänneksi saaden 86 pistettä. Rotterdamissa järjestetyssä kilpailussa Bon-bon päihitti yhdeksän muuta esiintyjää. Bulgarian paras sijoitus on vuodelta 2014, jolloin se sijoittui kilpailussa toiseksi Krisia, Hasan & Ibrahim esittämällä kappaleella "Planet of the Children".

Bulgaria järjesti vuoden 2015 kilpailun.

## Osallistujat

## Lähteet
Pohjois-Makedonia lasten Eurovision laulukilpailussa

**Pohjois-Makedonia** eli tuolloinen Makedonian tasavalta osallistui lasten euroviisuihin ensi kertaa vuonna 2003 ja on siitä lähtien osallistunut kilpailuun joka kerta lukuun ottamatta vuosia 2012, 2014 ja 2020. Sen paras sijoitus on vuodelta 2007, kun Rosica Kulakova & Dimitar Stojmenovski esittivät kappaleen *Ding Ding Dong*, ja Makedonia sijoittui 5. sijalle. Sen huonoin sijoitus on vuodelta 2015, kun Ivana Petkovskan ja Magdalena Aleksovskan kappale *Pletenka - Braid of Love* saavutti kaksikymmentäkuusi pistettä sijoittuen seitsemänneksitoista.

## Osallistujat

## Lähteet
Spectrum (täsmennyssivu)

**Spectrum** tai **Spektrum** voi tarkoittaa muun muassa seuraavia asioita:

* ZX Spectrum, kotitietokone 1980-luvulta
* Spektri, latinaksi Spectrum
* Spectrum Tietokeskus, suomalainen 17-osainen tietosanakirja.
* *[[Spectrum (albumi)|Spectrum]]*, Billy Cobhamin albumi
* Spektrum rf, eräs Helsingin yliopiston matemaattis-luonnontieteellisen tiedekunnan ainejärjestöistä
* Spektrum, Horizon Hobbyn omistama radiolaitebrändi
Sotkan seisake

**Sotkan seisake** () oli rautatieliikennepaikka Suomen rataverkkoon kuuluvalla rataosalla . Liikennepaikka sijaitsi Utajärven kunnan Sotkan kylässä, noin kahdeksan kilometrin päässä Utajärven rautatieasemalta länteen.

Liikennepaikka avattiin liikenteelle 1. joulukuuta 1928, kun Muhoksen ja Utajärven välinen rataosuus otettiin käyttöön. Se lakkautettiin 23. toukokuuta 1971.

## Lähteet
Valko-Venäjä lasten Eurovision laulukilpailussa

**Valko-Venäjä** on yksi menestyneimmistä maista lasten euroviisuissa. Valko-Venäjä on osallistunut kilpailuun vuodesta 2003 alkaen, jolloin se järjestettiin ensimmäisen kerran. Valko-Venäjä on voittanut kilpailun kahdesti. Ksenija Sitnik voitti vuonna 2005 ja Aleksei Zhigalkovitš vuonna 2007. Maa on isännöinyt kisoja vuonna 2010 ja 2018.

## Osallistujat

## Lähteet
Mark 'Oh

**Mark 'Oh** (oikealta nimeltään **Marko Albrecht**, s. 23. kesäkuuta 1970) on saksalainen DJ ja elektronisen musiikin tuottaja.

Hän nousi saksalaisten alan musiikkipiirien tietoisuuteen singlellään *Randy - Never Stop That Feeling*. Se pysyi kansallisella listalla hyvin pitkään. Hänen seuraava julkaisunsa *Love Song* nousi kakkoseksi ja myi platinaa. Suurin menestys kuitenkin saavutettiin kappaleella *Tears Don't Lie*. Myös se myi Saksassa platinaa ja nousi kymmenen kärkeen useassa Euroopan maassa. Viimesimpänä hittinä ykköseksi on noussut kultaa myynyt *Droste, hörst du mich?*.

## Aiheesta muualla

*websivu
*allmusic.com – Mark 'Oh
Virolahden vaakuna

**Virolahden vaakuna** on Virolahden kunnan tunnus. Sen on suunnitellut heraldikko Olof Eriksson vuonna 1951. Vaakunan heraldinen selitys kuuluu: "Kulta-apilakylvöisessä punaisessa kentässä paaluittainen hopea-ankkuri."

Vaakunan aiheet kuvaavat Virolahden vanhaa satamapaikkaa, kalastusta, merenkulkua, kaupankäyntiä, maanviljelyä ja Kymenlaakson maakunnan tiettävästi vanhinta seurakuntaa. Vaakunan värityksessä käytetty Karjalan vaakunan väripaletti kertoo pitäjän sijainnista Karjalan historiallisessa maakunnassa.

Virolahden vaakuna muistuttaa paljon Varsinais-Suomessa sijaitsevan Paimion vaakunaa.

## Lähteet
*Kymenlaakson kuntien vaakunat 
### Viitteet
Daniel Reid

**Daniel P. Reid** (s. 1948 San Francisco, Yhdysvallat) on luonnonlääketieteeseen erikoistunut kirjailija. Hän on kirjoittanut useita kirjoja ja artikkeleita perinteisestä aasialaisesta lääketieteestä ja parannustavoista.
. Reid järjestää myös paasto- ja kehonpuhdistusleirejä Balilla ja Indonesiassa..

Daniel Reid vietti varhaiset lapsuusvuotensa Itä-Afrikassa. Opiskeltuaan Kaliforniassa Itä-Aasian kulttuureita ja kiinan kieltä hän muutti 1973 Taiwaniin, jossa hän asui 16 vuotta kirjoitellen ja tutkien perinteisiä kiinalaisia parannuskeinoja. Vuonna 1989 hän muutti Thaimaahan, missä hän jatkoi tutkimuksiaan ja kirjailijanuraansa. Vuonna 1999 Reid muutti taiwanilaissyntyisen vaimonsa Snow’n kanssa Australian Byron Bayhin, missä hän asuu tätä nykyä jatkaen työtään.

## Julkaisuja
# The  Tao of Health, Sex & Longevity. Simon & Schuster, New York & London, 1989). 
# The Tao of Detox. Inner Traditions. USA, 2006)
# The Tao of Detox (Simon & Schuster, UK/Europe, 2006)
# Chi-Gung: Harnessing the Power of the Universe (Shambhala/Simon & Schuster, 1998)
# Guide to Traditional Chinese Medicine (Shambhala, USA, 1996)
# Handbook of Chinese Healing Herbs (Simon & Schuster/Shambhala 1995)
# The Complete Book of Chinese Health and Healing: Guarding the Three Treasures (Shambhala, USA 1994)
# Guarding the Three Treasures: the Chinese Way of Health (Simon & Schuster, London, 1993)
# Guide to Koh Samui & Environs (Asia Books, Bangkok, 1992) 
# Insight Guide: East Asia (Guide Book Company, Hong Kong, 1987) 
# Welcome to Taiwan (Waiviata, Australia, 1987) 
# Dragon Mountain (Novel, Tuttle, Vermont, 2006)
# Perspectives on Taiwan (Hilit, Taipei, 1986) 
# Images of Taiwan (Hong Kong Publishing, Hong Kong, 1984) 
# Insight Guide: Taiwan (APA Publications, Hong Kong, 1984) 
# Complete Chinese Cookbook (Lansdowne, Australia 1982) 
# Complete Guide to China (CFW, Hong Kong, 1981)
# Chinese Mini-Cookbook Series: Chinese Homestyle Cuisine. (Periplus, Singapore, 2005) (Simon & Schuster, - UK/Europe)
# Chi-Gung: Harnessing the Power of the Universe (Shambhala/Simon & Schuster, 1998)
# Guide to Traditional Chinese Medicine (Shambhala, USA 1996)
# Handbook of Chinese Healing Herbs  (Simon & Schuster/Shambhala 1995)
# The Complete Book of Chinese Health and Healing: Guarding the Three Treasures (Shambhala, USA 1994)
# Guarding the Three Treasures: the Chinese Way of Health (Simon & Schuster, London, 1993)
# Guide to Koh Samui & Environs (Asia Books, Bangkok, 1992) 
# Insight Guide: East Asia (Guide Book Company, Hong Kong, 1987) 
# Welcome to Taiwan (Waiviata, Australia, 1987) 
# Dragon Mountain (Novel, Tuttle, Vermont, 2006)
# Perspectives on Taiwan (Hilit, Taipei, 1986) 
# Images of Taiwan (Hong Kong Publishing, Hong Kong, 1984) 
# Insight Guide: Taiwan (APA Publications, Hong Kong, 1984) 
# Complete Chinese Cookbook (Lansdowne, Australia 1982) 
# Complete Guide to China (CFW, Hong Kong, 1981)

## Aiheesta muualla
* Daniel Reid's web site

## Lähteet
Miehikkälän vaakuna

**Miehikkälän vaakuna** on Miehikkälän kunnan tunnus. Sen on suunnitellut Tapio Vallioja vuonna 1956. Vaakunan heraldinen selitys kuuluu: "Punaisessa kentässä hopeinen kaksoispolviorsi."

Miehikkälän vaakuna on Kymenlaakson maakunnan ainoa kirjaintunnuksen sisältävä vaakuna. Vaakunan kaksoispolviorsi muodostaa M-kirjaimen ja liittyy kunnan nimeen. Vaakunan värit poikkeavat muista Kymenlaakson vaakunoiden väreistä (hopea, musta, sininen) samoin kuin Virolahden, sekä entisen Kuusankosken. Vaakunan värit ovat peräisin Karjalan vaakunasta, viitaten Miehikkälän sijaintiin Karjalan historiallisessa maakunnassa.

## Lähteet
*Kymenlaakson kuntien vaakunat
Richard de Clare

**Richard Fitz Gilbert de Clare** (***Strongbow***; n. 1130 – 20. huhtikuuta 1176) oli keskiajan normandialainen Earl Marshal ja Pembroken toinen jaarli. Hän oli ensimmäisen jaarli Gilbert de Claren ja tämän puolison Isabel de Beaumontin poika.

Pembroken jaarli hänestä tuli vuonna 1148. Hän tuki Englannin kuningas Tapania, mikä aiheutti ongelmia tämän seuraajan Henrik II:n kanssa. Kuningas kieltäytyi tunnustamasta de Claren kreivikuntaa, ja miesten välit olivat kireät.   

Richard de Clarella oli merkittävä rooli Irlannin valloittamisessa. Hän liittoutui Diarmait Mac Murchadan, Leinsterin kuninkaan kanssa. de Claren normannijoukot saivat valloitetuksi Irlannin itäosia. Hän oli vuodesta 1170 kuolemaansa naimisissa puolisonsa Aoifen (k. n. 1188) kanssa, joka oli Mac Murchadan tytär.

## Lähteet
Tietoisuusnauha

**Tietoisuusnauha** on lyhyt kankaasta muodostettu silmukka, jota käytetään osoittamaan jonkin asian kannatusta tai tukemista. 

Useat ryhmät käyttävät nauhoja kannatussymboleinaan, ja nauhan merkitys riippuu sen väristä. Esimerkiksi punainen nauha symboloi tukea AIDSia sairastaville, roosa nauha tukea rintasyöpää sairastaville, keltainen nauha tukea endometrioosia sairastaville, violetti nauha tukea vulvodynian kanssa eläville ja turkoosi nauha tukea munasarjojen monirakkulaoireyhtymän kanssa eläville.

Punamusta nauha ilmaisee ateismia.

Nauhat kiinnitetään yleensä vaatteisiin tai ne solmitaan esimerkiksi auton antennin ympärille. Suurempia nauhoja voidaan kiinnittää myös puiden ja valaisintolppien ympärille. Nauhoja usein myyvät ja valmistavat eri potilasryhmiä edustavat järjestöt. 

## Katso myös
* Hyväntekeväisyysranneke

## Lähteet
Hanna Frosterus-Segerstråle

**Johanna (Hanna) Wilhelmina Frosterus-Segerstråle** (23. lokakuuta 1867 Helsinki – 9. huhtikuuta 1946 Porvoo) oli suomenruotsalainen kirjailija ja taidemaalari.

## Opiskelu ja työt
Frosterus-Segerstråle opiskeli Maria Wiikin johdolla Suomen Taideyhdistyksen piirustuskoulussa 1883–1887 ja sen jälkeen ulkomailla. Hän sai kunniamaininnan Pariisin maailmannäyttelyssä 1900. Frosterus-Segerstråle aiheet liikkuivat kodin piirissä, minkä vuoksi hän ei elinaikanaan juuri saanut arvostusta. Hänen kirjallinen tuotantonsa jäi vähäiseksi, mutta muutamat julkaistut lastenkirjat olivat aikoinaan suosittuja.

Frosterus-Segerstråle avioitui Knut Albert Segerstrålen kanssa vuonna 1889. Tämä lupasi hääpäivänä, että Frosterus-Segerstråle saisi jatkaa taiteellista uraansa. He saivat yhteensä seitsemän lasta, joita olivat muun muassa eläintieteilijä Sven Segerstråle, freskoistaan tunnettu taidemaalari Lennart Segerstråle, kirjailija Solveig von Schoultz ja arkkitehti Ellen Segerstråle.

## Kirjalliset julkaisut
* *Annan kesä: 8 vesimaalausta lastenkamariin*. Werner Söderström, 1895
* *Annas sommar: 8 akvareller för barnkammaren. 8 vesimaalausta lastenkamariin*. (Näköisp.) Suomen nuorisokirjallisuuden instituutti, 1987
* *Annis barn: berättelse för gossar och flickor*. Hökerberg, 1932
* *Bertas val*. Ev. luth. Söndagsskoleföreningen i Finland, 1902 (Berättelser för barn)
* *Farmor*. Ev. luth. Söndagsskoleföreningen i Finland, 1902 (Berättelser för barn)
* *Hemvärld och skollif, skildrade för de unga*. Lars Hökerberg, 1902
* *Hos Skomarfar*. Ev. luth. Söndagsskoleföreningen i Finland, 1902 (Berättelser för barn)
* *Klöfverbladet på Gammelgård berättelser för barn*. Lars Hökerberg, 1897
* *Kärlekens väg: berättelser*. Evangeliska Fosterlandsstiftelsen, 1907
* *Lilla ordet*. Ev. luth. Söndagsskoleföreningen i Finland, 1902 (Berättelser för barn)
* *Silvertornet jämte andra sagor och berättelser av Hanna Frosterus-Segerstråle*. Svensk läraretidning, 1931
* *Stugornas vän berättelser: Första samlingen*. Evangeliska Fosterlandsstiftelsen, 1902
* *Stugornas vän berättelser: Andra samlingen*. Evangeliska Fosterlandsstiftelsen, 1905
* *Stugornas vän berättelser för barn: Tredje samlingen*. Evangeliska Fosterlandsstiftelsen, 1907
* *Stugornas vän berättelser för barn: Fjärde samlingen*. Evangeliska Fosterlandsstiftelsen, 1909
* Stugornas vän: Femte samlingen. Evangeliska Fosterlandsstiftelsen, 1912
* *Säd i god jord. Ev. luth. Söndagsskoleföreningen i Finland*, 1902 (Berättelser för barn)
* *Söndagens berättelser*. Finska Missionssällskapet, 1935
* *Tuvan ystävä kertomuksia 1 osa*. Kirkollinen kirja- ja paperikauppa, 1904
* *Tuvan ystävä kertomuksia 2 osa*. Kirkollinen kirja- ja paperikauppa, 1904
* *Änglavakt*. Ev. luth. Söndagsskoleföreningen i Finland, 1902 (Berättelser för barn)

## Lähteet

## Kirjallisuutta
* Lilius, Elisabeth: *Hanna Frosterus-Segerstråle.* Hämeenlinnan taidemuseo, 2002.
* 

## Aiheesta muualla

* 
*
Manic Miner

**Manic Miner** on Matthew Smithin suunnittelema tasohyppelypeli, jonka Bug-Byte julkaisi ZX Spectrumille vuonna 1983. Peli oli yksi varhaisimmista tasohyppelyistä ja aloitti Miner Willy -pelien sarjan. Se käännettiin Spectrumin lisäksi myös useille muille tietokonearkkitehtuureille.

Pelissä on kaksikymmentä tasoa, joista kukin näkyy vuorollaan kuvaruudussa kokonaisena. Jokaisella tasolla Miner Willyn on kerättävä kaikki näkyvät avaimet ennen hapen loppumista ja samalla varottava vaarallisia otuksia ja korkealta putoamista. Kun avaimet on kerätty, avautuu vilkkuva ovi, josta pääsee seuraavalle tasolle.

Manic Miner on vaikeampi kuin useat uudemmat tasohyppelyt. Jokaisesta virheestä menettää heti elämän, ja kolmen elämän menetyksen jälkeen pelin joutuu aloittamaan kokonaan alusta. Toisaalta jokaisen 10&nbsp;000 pisteen kohdalla saa bonuksena ylimääräisen elämän, joka näkyy hitaana ruudun välähtämisenä kirkkaaksi.

## Aiheesta muualla
* 
* World of Spectrum: Manic Miner 
* C16 ja C64 versiot vertailussa
M/S Superspeed 1

**M/S Superspeed 1** () on norjalaisen Color Linen omistama ropax-alus. Alus on rakennettu vuonna 2008 Aker Yardsin Rauman telakalla. *Superspeed 1* on rekisteröity Norjan lipun alle ja sen kotisatama on Kristiansand. Aluksen matkustajakapasiteetti on 1&nbsp;928 ja autokapasiteetti 764.

Superspeed 1:n sisaralus on M/S Superspeed 2.

## Taustaa ja rakennustyöt

Vuodesta 1991 saakka Color Line on operoinut erilaisilla aluksilla Norjan ja Tanskan välillä. Vuodesta 1996 eteenpäin reitin alusmäärää lisättiin kesäkauden ajaksi. Keväällä 2004 Color Line alkoi suunnitella kahta uutta ja suurta alusta. Aluksiin päätettiin rakentaa ainoastaan rekkakuskeja varten olevat hytit. 15. joulukuuta 2005 alusten rakennustyöt annettiin Aker Finnyardsin Rauman telakalle Suomeen. Telakka oli aiemmin rakentanut maailman suurimmat autolautat M/S Color Fantasyn ja M/S Color Magicin Color Linelle ja tilaus olikin jatkoa näihin. Alun perin ensimmäinen alus piti luovuttaa joulukuussa 2007 ja toinen huhtikuussa 2008. Rakennustyöt kuitenkin myöhästyivät teknisistä syistä johtuen ja Superspeed 1 luovutettiin vasta 27. helmikuuta 2008.

## Muotoilu

Superspeed 1:n ulko-osien ja sisäosien muotoilu on Oslossa pääkonttoriaan pitävän Falkum-Hansen Designin käsialaa. Päämääränä Falkum-Hansen Designilla oli tehdä aluksesta erottuva, uudenaikainen ja kodikas. Aluksen runko on  maalattu perinteisellä tumman sinisellä värillä, kuten Color Linen alukset yleensäkin. Savupiippu sijaitsee suunnilleen keskellä alusta ja sen  muotoilu on samanlainen, kuin Color Festivalissa ja Color Magicissa. Pääasiassa matkustajien tilat aluksella sijaitsevat kansilla 7 ja 8, autokannen ja varastotilojen yläpuolella. Seitsemännellä kannella sijaitsee tax free -kauppa sekä pienempiä kauppoja. Business lounge, baari ja kolme ravintolaa sijaitsevat kahdeksannella kannella. Istumasalonki sijaitsee kannella yhdeksän.

## Käyttöhistoria

28. helmikuuta 2007 aluksen köli laskettiin. 1. elokuuta alus laskettiin vesille. 27. helmikuuta 2008 se luovutettiin norjalaisen Color Line -varustamon omistukseen, joka rekisteröi aluksen Norjan lipun alle. Kotisatamaksi tuli Kristiansand. 28. helmikuuta alus lähti telakalta kohti Kristiansandia, jonne se saapui 1. maaliskuuta. 12. maaliskuuta alus kastettiin Kristiansandissa. 13. maaliskuuta alus aloitti liikennöinnin Kristiansandin ja Hirtshalsin välillä.

## Lähteet

## Aiheesta muualla
*Fakta om Fartyg – M/S Superspeed 1  
*Aluksesta Color Linen sivuilla
Nancy Garapick

**Nancy Ellen Garapick** (24. syyskuuta 1961 Halifax, Nova Scotia) on kanadalainen entinen uimari ja olympiamitalisti. Hän voitti vuoden 1976 kesäolympialaisissa Montréalissa 14-vuotiaana olympiapronssit 100 ja 200 metrin selkäuinneissa. Hän rikkoi myös olympiaennätyksen 100 metrin selkäuinnin alkuerissä.

Garapick oli jo uinut 200 metrin selkäuinnin maailmanennätyksen 26. huhtikuuta 1975 Ontarion Londonissa. Samana vuonna hän voitti myös hopean ja pronssin pitkän radan MM-kilpailuissa Kolumbian Calissa. Kolme vuotta myöhemmin Berliinissä Garapick voitti vielä pronssia 4&nbsp;×&nbsp;100&nbsp;metrin vapaauintiviestissä. Garapick olisi halunnut osallistua vielä Moskovan kesäolympialaisiin vuonna 1980, mutta ei voinut, sillä Kanada oli mukana Yhdysvaltojen järjestämässa olympiaboikotissa.

## Lähteet
Vesimiekat

**Vesimiekat** eli **miekkalehdet** tai **vitasarpiot** (*Echinodorus*) on sarpiokasveihin (*Alismataceae*) kuuluva märillä paikoilla viihtyvä kasvisuku. Niitä kutsutaan myös **miekkakasveiksi**. Suvussa on noin 25 lajia. Sen monet jäsenet ovat suosittuja akvaariokasveja.

## Akvaarioissa suosittuja lajeja
* kuultovesimiekka eli kuultomiekkalehti (*Echinodorus berteroi*)
* herttavesimiekka eli herttamiekkalehti, herttamiekkakasvi, sarpiomiekkakasvi (*Echinodorus cordifolius*)
* amazoninvesimiekka eli jättiläismiekkakasvi, tummamiekkakasvi (*Echinodorus grisebachii*)
* vaakavesimiekka eli vaakamiekkalehti, vaakamiekkakasvi (*Echinodorus horizontalis*)
* isovesimiekka eli isomiekkalehti tai isomiekkakasvi (*Echinodorus macrophyllus*)
* aaltovesimiekka eli aaltomiekkalehti tai aaltomiekkakasvi (*Echinodorus major*)
* tuoksuvesimiekka eli rusomiekkakasvi (*Echinodorus uruguayensis*)
* ruusuvesimiekka eli ruusumiekkakasvi tai ruusumiekkalehti – *Echinodorus* x "Rosé"

Vesimiekkoihin on aiemmin kuulunut pikkusuokki (*Helanthium tenellum*, syn. *Echinodorus tenellus*) ja sirosuokki (*Helanthium bolivianum*)

## Lähteet
* 

### Viitteet

## Aiheesta muualla
* Suomen Lajitietokeskus: Vesimiekat – ''Echinodorus''
Giorgio Bassi

**Giorgio Bassi** (s. 20. tammikuuta 1934 Milano, Italia) on italialainen entinen Formula 1 -kuljettaja, joka kilpaili vuoden 1965 Italian Grand Prix:ssä Scuderia Centro Sud -tallin kuljettajana, jonka keskeytti. Hän kilpaili myös säännölisesti Italian Formula 3 -kilpailuissa ja voitti luokkansa vuoden 1965 Targa Floriossa 1-litraisella ASA-prototyypillä. 

## Lähteet
Melalehdet

**Melalehdet** (*Cryptocoryne*) on vesikasvisuku, jonka monet jäsenet ovat suosittuja akvaariokasveja. Melalehdet elävät luonnossa trooppisilla vesialueilla Aasiassa ja Uudessa-Guineassa. Suvussa on noin 50–60 lajia.

## Lajeja
Akvaariokasvina käytettyjä lajeja:

* punamelalehti (*Cryptocoryne affinis*)
* nuolimelalehti (*Cryptocoryne beckettii*)
* vihermelalehti (*Cryptocoryne ciliata*)
* soikkomelalehti (*Cryptocoryne cordata*, syn. *C. blassii*, *C. siamensis*)
* kurttumelalehti (*Cryptocoryne crispatula*, syn. *C. balansae*)
* suippomelalehti (*Cryptocoryne parva*)
* vitamelalehti (*Cryptocoryne pontederiifolia*)
* purppuramelalehti (*Cryptocoryne purpurea*)
* aaltomelalehti (*Cryptocoryne undulata*)
* nyppymelalehti (*Cryptocoryne usteriana*)
* ruskomelalehti (*Cryptocoryne wendtii*)
* kääpiömelalehti (*Cryptocoryne* × *willisii*)

## Lähteet
*

### Viitteet

## Aiheesta muualla
* Finto: Kassu – Kasvien suomenkieliset nimet: ''Cryptocoryne''
Zb

**Zb** tarkoittaa seuraavia:

* 
* sentraaliveri, tutkimusnimistön systeemilyhenne zB
* tsettabitti, tunnus Zb, englannin sanasta zettabit, tallennuskapasiteetin yksikkö
* tsettatavu, tunnus ZB, englannin sanasta zettabyte, tallennuskapasiteetin yksikkö
* Zbrojovka Brno, ZB, tšekkoslovakialainen asetehdas
* Zentralbahn, zb, sveitsiläinen rautatieyhtiö.

## Katso myös
Aihepiiriin liittyy myös seuraava:

* ZB vz. 37, tšekkoslovakialainen konekivääri.
Akvaariokasvit

**Akvaariokasvit** ovat huonekasveja, joita kasvatetaan akvaarioissa.

Joillekin akvaarioharrastajille kasvit ovat pääosassa, puhutaan erityisesti kasviakvaarioista. Monille kasvit ovat akvaarion sisustuselementti. Monet kalalajit kaipaavat kasvitiheikköjä itsensä tai jälkikasvunsa suojaksi.

Kasvit voidaan jakaa istutuspaikkansa mukaan akvaarion etuosan matalakasvuisiin kasveihin, keskiosan kasveihin, korkeisiin takaosan kasveihin ja pintakasveihin. Toinen tapa on luokitella ne muodon mukaan köynnösmäisiin, suikertaviin, ruusukkeisiin ja kelluskasveihin. Kasveja voi myös luokitella lämpötilan tai alkuperämaan mukaan.

## Suosittuja sukuja ja lajeja
Sukuja:
* vesimiekat eli miekkalehdet, vitasarpiot (*Echinodorus*)
* vesitähdikit (*Hygrophila*)
* melalehdet (*Cryptocoryne*) 
* vallisneriat (*Vallisneria*)
* viuhkalehdet (*Cabomba*)
* keihäslehdet (*Anubias*)
* ärviät (*Myriophyllum*)
* kidusruohot eli vedensuosikit (*Limnophila*)
* ammanniat eli konjakkikasvit (*Ammania*)
* verkkolehdet (*Aponogeton*)
* bakopat eli rasvalehdet (*Bacopa*)
* kriinumit (*Crinum*)
* keiholehdet (*Sagittaria*)

Lajeja:
* jaavansaniainen (*Microsorium pteropus*)
* vesisaniainen (*Ceratopteris thalictroides*)
* pistia (*Pistia stratiotes*)
* karvalehti (*Ceratophyllum demersum*)
* pikkulimaska (*Lemna minor*)
* argentiinanvesirutto (*Egeria densa*)
* kanadanvesirutto (*Elodea canadensis*)
* jaavansammal (*Taxiphyllum barbieri*)

## Lähteet

## Aiheesta muualla
* Aqua-Web: Akvaariokasvien nimilista – Alkuperäisen listan on koonnut Liisa Sarakontu ja tällainen lista on aina keskeneräinen. Viitattu 03.11.2017.
* Anna-Riikka Ruottinen harrastajan kokemuksia
* Faunatar: Akvaario- ja terraariokasvit
* Vaasanelainkeskus.fi: Akvaariokasvien valitseminen
Hildr Valkyrie

**Hildr Valkyrie** on kreikkalainen yhden hengen bändi, jonka musiikkia kuvataan neofolkiksi ja ambientiksi. Kappaleiden teemoina ovat norjalaiset saagat ja norjalainen mytologia. Yhtyeen ainoa jäsen on taiteilijanimeä käyttävä Hildr Valkyrie aka Queen of Hades, joka vaikuttaa myös Folkearth -bändissä.

Hildr Valkyrie on mukana *[[An Hommage to Falkenbach]]* -tribuuttialbumilla kappaleella *The Heralder*.

## Diskografia

* Deceitful Fate -demo (2004)
* To Walhall Shall Meet -demo (2005)
* Shield Brothers Of Valhalla -kokopitkä (2008)

## Aiheesta muualla

* Virallinen kotisivu
* Metal Archives

## Lähteet
Vesitähdikit

**Vesitähdikit** (*Hygrophila*) on kosteiden paikkojen kasvien suku, jonka monet jäsenet ovat suosittuja akvaariokasveja. Vesitähdikit ovat kotoisin Aasiasta, mutta akvaariokaupan myötä niitä on levinnyt muuallekin.
Suvussa on noin 125 lajia, joista noin 40 on vesikasveja.

## Lajeja
Akvaariokasvina käytettyjä lajeja:

* kapeavesitähdikki eli salavavesitähdikki (*Hygrophila angustifolia*, syn. *H. salicifolia*)
* jättivesitähdikki (*Hygrophila corymbosa*, syn. *H. stricta*)
* liuskavesitähdikki (*Hygrophila difformis*)
* suikeavesitähdikki (*Hygrophila lacustris*)
* intianvesitähdikki (*Hygrophila polysperma*)
* amerikanvesitähdikki eli pajuvesitähti (*[[Hygrophila guianensis]]*)

## Lähteet
*

### Viitteet

## Aiheesta muualla
* Finto: Kassu – Kasvien suomenkieliset nimet: ''Hygrophila''
* Suomen Lajitietokeskus: Vesitähdikit – ''Hygrophila''
Zf

**Zf** tarkoittaa seuraavia:

* 
* 
* ZF Friedrichshafen AG, ZF, saksalainen autoteollisuuden alihankkija ja vaihteistovalmistaja
* *[[Ziarul Financiar]]*, ZF, romanialainen talouslehti.
Tony Brise

**Anthony William Brise** (28. maaliskuuta 1952 Erith, Lontoo – 29. marraskuuta 1975 Arkley, Lontoo) oli englantilainen kilpa-autoilija. Hän voitti kaksi kolmesta Ison-Britannian Formula 3 -mestaruudesta vuonna 1973. Hän osallistui kymmeneen Formula 1 -Grand Prix’hin ja saavutti yhden MM-pisteen.

Brise teki Grand Prix -debyyttinsä Espanjan GP:ssä 27. huhtikuuta 1975 Williamsilla, mutta siirtyi yhden kilpailun jälkeen entisen maailmanmestarin Graham Hillin Hill-talliin. Myöhemmin vuonna 1975 Hill, Brise ja neljä muuta tallin jäsentä kuolivat Hillin ohjaaman lentokoneen syöksyessä maahan sankassa sumussa Arkleyssa Lontoon lähellä.

## Formula 1-tulokset

## Lähteet
Oksylos

**Oksylos** () oli kreikkalaisessa mytologiassa aitolialainen mies ja Haimonin poika, jonka Temenos, Aristomakhoksen poika, tapasi tiellä. Oraakkeli oli käskenyt Temenosta etsimään kolmisilmäistä miestä, ja Oksylos, joka ratsasti joko yksisilmäisellä hevosella tai muulilla, sopi kuvaukseen. Oksylos liittyi oraakkelin ennustuksen mukaisesti Temenoksen ja tämän veljen Kresfonteen seuraan ja otti osaa näiden mukana doorilaisten maahantunkeutumiseen Peloponnesokseen. Kiitoksena avustaan Oksylos sai omakseen Eliin, joka tunnettiin viljavana maana.

Oksylos nai Pierian, ja sai hänen kanssaan kaksi poikaa: Aitoloksen ja Laiaan. Aitolos kuoli ennen vanhempiaan, ja Laias seurasi isäänsä Eliin hallitsijana.

## Oksylos, Areen poika
Oksylos oli myös Areen ja Protogeneian poika.

## Lähteet
Transistor Revolt

**Transistor Revolt** on yhdysvaltalaisen punkyhtye Rise Againstin vuonna 2000 julkaistu omakustanne-EP. Tuolloin myös yhtye tunnettiin *Transistor Revolt* -nimellä.

Albumin kaikki kappaleet julkaistiin myöhemmin uusina versiona yhtyeen ensimmäisellä albumilla *[[The Unraveling]]* vuonna 2001.

## Kappaleet
#  
#  
#  
#
Shelbie Bruce

**Shelbie Carole Bruce** (s. 12. marraskuuta 1992 Brownsville, Teksas, Yhdysvallat) on yhdysvaltalainen näyttelijä, joka on esiintynyt muun muassa sarjoissa *[[Moonlight]]* ja *[[Teho-osasto (televisiosarja)|Teho-osasto]]*. Hän osaa puhua sujuvasti englantia ja espanjaa. Hänellä on yksi pikkuveli, jonka nimi on Robby, ja joka on myös näyttelijä. Hän muutti vuonna 2001 perheensä kanssa Los Angelesiin. Hän esiintyi televisiossa ensimmäisen kerran vuonna 2002, jolloin hän oli vielä 9-vuotias. Siitä lähtien hän on näytellyt eri televisio-ohjelmissa.

## Aiheesta muualla

*
Spud Webb

**Anthony Jerome ”Spud” Webb** (s. 8. heinäkuuta 1963, Dallas, Texas), on aktiiviuransa lopettanut yhdysvaltalainen NBA:ssa pelannut koripalloilija. Webb oli 170 senttiä pitkä ja 60 kiloa painava pelinrakentaja.

Spud Webb on NBA:n historian kolmanneksi lyhyin pelaaja sekä lyhyin  voittanut pelaaja. Webb voitti donkkikisan vuonna 1986. Webb on myös lyhin NBA-pelissä koskaan donkannut pelaaja. Hänen ponnistuksensa oli 117 senttimetriä.

## Lähteet
Taskinen

**Taskinen** on suomalainen sukunimi, joka on muun muassa seuraavilla suomalaisilla henkilöillä:

* Ahti Taskinen (1937–2025), sisustusarkkitehti
* Anne Taskinen (1958–2019), muusikko, toimittaja ja näyttelijä
* Antti Taskinen (s. 1923), valokuvaaja
* Antti Taskinen (s. 1976), murhaaja
* Ari Taskinen (1959–2024), popmuusikko, säveltäjä ja sanoittaja
* Ferdinand Taskinen (1847–1921), maanviljelijä ja valtiopäivämies
* Heikki Taskinen (1888–1952), kansanedustaja (Maalaisliitto)
* Heikki Taskinen (1940–1992), arkkitehti
* Heikki Taskinen (1905–1988), yleisurheilija
* Heimo Taskinen (s. 1947), hiihtosuunnistaja
* Jouni Taskinen (s. 1962), hydrobiologian professori
* Juha Taskinen (s. 1958), dokumentaristi, luontokuvaaja ja -kirjailija
* Juhana Taskinen (1844–1908), maanviljelijä ja valtiopäivämies
* Jukka Taskinen, muusikko (Disgrace-yhtyeessä), toimitusjohtaja
* Julius Taskinen (s. 1999), kilpapyöräilijä
* Juuso Taskinen (1896–1955), jääkäriluutnantti
* Kaarlo Taskinen (1876–1953), lääkäri, lääkintävoimistelun opettaja ja professori
* Liisa Taskinen (s. 1952), kommunistipoliitikko
* Marja-Riitta Taskinen (s. 1940), ylilääkäri ja sisätautiopin professori
* Markku Taskinen (s. 1952), entinen pika- ja keskimatkojen juoksija
* Pauli Taskinen (1920–1998), taidemaalari ja kirjailija
* Pentti Taskinen (1929–1973), ampumahiihtäjä
* Pertti Taskinen (s. 1965), yliaktuaari
* Raimo Taskinen (1939–2004), painija
* Rita Taskinen (s. 1949), sisustussuunnittelija
* Satu Taskinen (s. 1970), kirjailija
* Tiiti Taskinen, *Tiiti Mendelin* (s. 1941), kuvataiteilija
* Tuure Taskinen (s. 2001), näyttelijä
* Uolevi Taskinen (s. 1939), tv-toimittaja ja -ohjaaja
* Vili Taskinen (1874–1930), maanviljelijä, toimitusjohtaja ja Suomalaisen puolueen ja Kansallisen Edistyspuolueen kansanedustaja
* Vitali Taskinen (s. 1986), jääkiekkoilija ja valmentaja
* Yrjö Adolf Taskinen (1827–1905), maanviljelijä ja valtiopäivämies.